ಅಲರ್ಮೆಲ್ ವಲ್ಲಿ

**ಅಲರ್ಮೆಲ್ ವಲ್ಲಿ** (ಪುಟ್ಟು ೧೪ ಸೆಪ್ಟೆಂಬರ್ ೧೯೫೬) ಒರಿ ಭಾರತೀಯ ಶಾಸ್ತ್ರೀಯ ನರ್ತಕಿ ಬೊಕ್ಕ ಭರತನಾಟ್ಯಂ - ಪಾಂಡಲ್ಲೂರು ನೃತ್ಯ ಸಂಯೋಜಕೆರ್.  

ಆರ್ ೧೯೮೪ಡ್ ಚೆನ್ನೈಡ್ ದಿ ದಿಪಾಸಿಖ ಡಾನ್ಸ್ ಫೌಂಡೇಶನ್ ನ್ ಸ್ಥಾಪನೆ ಮಲ್ತೆರ್, ಅಲ್ಪ ಆರ್ ಭರತನಾಟ್ಯೊನು ಕಲ್ಪಾವೆರ್. 

೧೯೯೧ಡ್, ಅಲರ್ಮೆಲ್ ವಲ್ಲಿ ವ್ಯಜಯಂತಿಮಾಲಾ ನಂತರ ಭಾರತ ಸರ್ಕಾರೊಡ್ದ್ ಪದ್ಮಶ್ರೀ ಪ್ರಶಸ್ತಿನ್ ಪಡೆಯಿನ ರಡ್ಡನೆ ಕಿರಿಯ ನರ್ತಕಿ ಆದಿತ್ತೆರ್. ಭಾರತದ ರಾಷ್ಟ್ರೀಯ ಸಂಗೀತ, ನೃತ್ಯ ಬೊಕ್ಕ ನಾಟಕ ಅಕಾಡೆಮಿಡ್ದ್ 2001ಡ್ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿನ್ ಗೆಂದಿಯೆರ್,  ಬೊಕ್ಕ 2004ಡ್ ಭಾರತ ಸರ್ಕಾರೊಡ್ದ್ ಪದ್ಮಭೂಷಣ ಪ್ರಶಸ್ತಿನ್  ಬೊಕ್ಕ ಫ್ರಾನ್ಸ್ ಸರ್ಕಾರೊಡ್ದ್ ಚೆವಲಿಯರ್ ಆಫ್ ಆರ್ಟ್ಸ್ ಅಂಡ್ ಲೆಟರ್ಸ್ ಪ್ರಶಸ್ತಿನ್, 2004 ಡ್ ಲಾ ಗೆಂದಿಯೆರ್.

## ಕೆಲಸ
ಆರ್ 9 1⁄2ಡ್ ದಿ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಫೈನ್ ಆರ್ಟ್ಸ್, ಮದ್ರಾಸ್ ಡ್ ವೇದಿಕೆಡ್ ಪಾಲ್ ಪಡೆಯೆರ್, ಬೊಕ್ಕ ನಾಟ್ಯ ಕಾಲ ಭೂಷಣ ಪ್ರಶಸ್ತಿನ್ ಪಡೆಯೆರ್. ಪ್ಯಾರಿಸ್  ಪ್ರತಿಷ್ಠಿತ ಸಾರಾ ಬರ್ನ್ಹಾರ್ಡ್ಟ್ ಥಿಯೇಟರ್ ಡೆ ಲಾ ವಿಲ್ಲೆದ ಅಂತರರಾಷ್ಟ್ರೀಯ ನೃತ್ಯ ಉತ್ಸವೊಡು ಅರೆಗ್ ಕೇವಲ 16 ವರ್ಷ ಆನಗ ಅರೆಗ್ ಅಂತರರಾಷ್ಟ್ರೀಯ ರಂಗೊಡು ಅರೆನ ಪ್ರಶಸ್ತಿನ್ ಗೆಂದಿಯೆರ್ ಬೊಕ್ಕ ಅಪಗಡ್ದ್ ಬೊಕ್ಕ ಭಾರತೊಡು ಬೊಕ್ಕ  ಮಹತ್ವದ ರಂಗಮಂದಿರೊಲೆಡ್ ಬೊಕ್ಕ ಉತ್ಸವೊಲೆಡ್ ಪ್ರದರ್ಶನ ಕೊರ್ತೆರ್. 

ಶಾಸ್ತ್ರೀಯ ತಮಿಳು ಸಾಹಿತ್ಯೊಡು ಬೊಕ್ಕ 2000 ವರ್ಸೊದ ಪಿರಾಕ್ ದ ಸಂಗಮ ಕಾವ್ಯೊಲೆನ ಸಂಕಲನೊಲೆಡ್ ಅರೆನ ಸಂಶೋಧನೆಡ್ ನಲಿಕೆದ ಕಬಿತೆಲೆನ ಮಹತ್ವದ ಸಂಗ್ರಹೊನು ಕೊರ್ತೆರ್. ವರ್ಷೊಡ್ದಿಂಚಿ, ಆರ್ ಶಾಸ್ತ್ರೀಯ ಭರತನಾಟ್ಯದ ಚೌಕಟ್ಟ್ ಡ್ ತನ್ನ ವಿಶಿಷ್ಟ ಶೈಲಿನ್ ಅಭಿವೃದ್ಧಿ ಮಲ್ತೆರ್. 

ಮಿನಿಯಾಪೊಲಿಸ್ ಡಾನ್ಸ್ ಕಂಪೆನಿದ ರಾನೀ ರಾಮಸ್ವಾಮಿ ಬೊಕ್ಕ ಅಪರ್ಣಾ ರಾಮಸ್ವಾಮಿ ಬೊಕ್ಕ ಮೀನಾಕ್ಷಿ ಶ್ರೀನಿವಾಸನ್ ಅರೆನ ಪ್ರಮುಖ ವಿದ್ಯಾರ್ಥಿಲೆಡ್ ಒರಿಯೆರ್.

ಅಲಾರ್ಮೆಲ್ ವ್ಯಾಲಿನ ಅಂತರರಾಷ್ಟ್ರೀಯ ವೃತ್ತಿಜೀವನೊದ ಕೆಲವು ಮುಖ್ಯ ಅಂಶೊಲು ಬೊಲ್ಶೋಯಿ ಥಿಯೇಟರ್, ವಿಯೆನ್ನಾ ಇಂಟರ್ನ್ಯಾಷನಲ್ ಡಾನ್ಸ್ ಫೆಸ್ಟಿವಲ್, ದಿ ಮ್ಯೂನಿಚ್ ಒಪೆರಾ ಫೆಸ್ಟಿವಲ್, ದಿ ಎಡಿನ್ಬರ್ಗ್ ಫೆಸ್ಟಿವಲ್, ದಿ ನ್ಯೂಯಾರ್ಕ್ ಇಂಟರ್ನ್ಯಾಷನಲ್ ಫೆಸ್ಟಿವಲ್ ಆಫ್ ಆರ್ಟ್ಸ್, ದಿ ಅವಿಗ್ನನ್ ಫೆಸ್ಟಿವಲ್, ದಿ ಸೆರ್ವಾಂಟಿನೊ ಫೆಸ್ಟಿವಲ್, ದಿ ಲಿಯೊನ್ ದಿ ಬಿಯೆನ್ನೆಲೆ, ದಿ ವೆನಿಸ್ ಬಿಯೆನ್ನೆಲ್, ಎಲಿಜಬೆತ್ ಹಾಲ್ ಬೊಕ್ಕ ರಾಯಲ್ ಆಲ್ಬರ್ಟ್ ಹಾಲ್ ಡ್ ಅರೆನ ಪ್ರದರ್ಶನೊಲೆನ್ ಒಳಗೊಂಡಿತ್ತುಂಡು ಲಂಡನ್, ದಿ ಹೆಲ್ಸಿಂಕಿ ಬಿಯೆನ್ನೆಲ್, ದಿ ಮಿಲೆನಿಯಂ ಫೆಸ್ಟಿವಲ್ ಇನ್ ಬರ್ಲಿನ್ ಬೊಕ್ಕ ದಿ ಫ್ರಾಂಕ್ಫರ್ಟ್ ಆಲ್ಟ್ ಒಪರ್. ಜುಲೈ ೨೦೧೫ಡ್, ಸಾಲ್ಜ್ಬರ್ಗ್ ಉತ್ಸವೊಡು ನಟನೆ ಮಲ್ತಿನ ಸುರುತ ಭಾರತೀಯ ಶಾಸ್ತ್ರೀಯ ನರ್ತಕಿ ಆಯೆರ್.

## ಜನಪ್ರಿಯ ಸಂಸ್ಕೃತಿಡ್
 
ಬಿಬಿಸಿ ಒನ್ ಡ್ ಒಮ್ನಿಬಸ್ ಸರಣಿಗ್ ಅಲಾರ್ಮೆಲ್ ವಲ್ಲಿ ಬಗ್ಗೆ ಒಂಜಿ ಸಿನಿಮಾನ್ ನಿರ್ಮಾಪಕೆರ್ ಮೈಕೆಲ್ ಮ್ಯಾಸಿಂಟೈರ್ ಮಲ್ತೆರ್. ಅಲಾರ್ಮೆಲ್ ವಲ್ಲಿನ್ ಬಿಬಿಸಿ (ದಿ ಸ್ಪಿರಿಟ್ ಆಫ್ ಏಷ್ಯಾ ಸೀರಿಸ್ ಡ್), ನೆದರ್ಲ್ಯಾಂಡ್ಸ್ ಬ್ರಾಡ್ಕಾಸ್ಟಿಂಗ್ ಕಂಪೆನಿ, ಆರ್ಟೆ (ಫ್ರಾನ್ಸ್), ಬೊಕ್ಕ ಜಪಾನಿನ ರಾಷ್ಟ್ರೀಯ ದೂರದರ್ಶನೊಡು ದಿವಂಗತ್ ಜಿ. ಅರವಿಂದನ್ ಬೊಕ್ಕ ಪ್ರಕಾಶ್ ಝಾ ನಂಚಿನ ಪ್ರಸಿದ್ಧ ಭಾರತೀಯ ನಿರ್ಮಾಪಕೆರ್ ನಲಿಕೆದ ಸಾಕ್ಷ್ಯಚಿತ್ರೊಲೆಡ್ ತೋಜಾವೆರ್. ಭಾರತದ ಫಿಲ್ಮ್ಸ್ ಡಿವಿಷನ್ ನ್ಯಾಷನಲ್ ಆರ್ಕೈವ್ಸ್ ಆಫ್ ಇಂಡಿಯಾಗ್ ಅಲೆನ ಬಗ್ಗೆ 'ಪ್ರವಾಹಿ' ಪನ್ಪಿನ ಒಂಜಿ ಸಿನಿಮಾನ್ ಕಮಿಷನ್ ಮಲ್ತ್ಂಡ್. ಉಂದು ಪ್ರಸಿದ್ಧ ಚಿತ್ರ ನಿರ್ಮಾಪಕೆ ಅರುಣ್ ಖೋಪ್ಕರ್ ನಿರ್ದೇಶನ ಮಲ್ತೆರ್, ಛಾಯಾಗ್ರಹಣ ಮಧು ಅಂಬತ್ ಮಲ್ತೆರ್. ೨೦೧೧ಡ್, *[https://www.youtube.com/watch?v=ZdiAMUOyHTg ಲಾಸ್ಯ ಕಾವ್ಯ]*, ಪ್ರಶಸ್ತಿ ವಿಜೇತ ನಿರ್ದೇಶಕೆರ್, ಸಂಕಲ್ಪ್ ಮೇಶ್ರಾಮ್ ನ ಅಲರ್ಮೆಲ್ ವಲ್ಲಿ ಬಗ್ಗೆ ಒಂಜಿ ಸಾಕ್ಷ್ಯಚಿತ್ರ, ಅತ್ಯುತ್ತಮ ಕಲೆ/ಸಾಂಸ್ಕೃತಿಕ ಚಿತ್ರೊಗು ರಾಷ್ಟ್ರೀಯ ಚಿತ್ರ ಪ್ರಶಸ್ತಿನ್ ಗೆಂದಿಯೆರ್.  

## ವೈಯಕ್ತಿಕ ಜೀವನ
ಅಲರ್ಮೆಲ್ ವಲ್ಲಿ ಭಾರತೀಯ ಆಡಳಿತ ಸೇವೆ (ಐಎಎಸ್) ಅಧಿಕಾರಿ ಭಾಸ್ಕರ್ ಘೋಸ್ ನ್ ಮದಿಮೆ ಆಯೆರ್. 

## ಆಯ್ಕೆ ಆಯಿನ ಪ್ರಶಸ್ತಿಲು ಬೊಕ್ಕ ಗೌರವೊಲು

೧೯೭೯ : ತಮಿಳುನಾಡು ಸರಕಾರದ ಕಲೈಮಾಮಣಿ ರಾಜ್ಯ ಪ್ರಶಸ್ತಿ ಪ್ರದಾನ

೧೯೮೦: ನೃತ್ಯ ವಿಕಾಸ್, ಸೂರ್ ಸಿಂಗಾರ್, ಮುಂಬಯಿಡ್ದ್

೧೯೮೫: ನೃತ್ಯ ಚೂಡಮಣಿ, ಕೃಷ್ಣ ಗಾನ ಸಭಾ ಚೆನ್ನೈ ಡ್ದ್.

೧೯೯೧ : ಭಾರತ ಸರ್ಕಾರದಿಂದ ಪದ್ಮ ಶ್ರೀ.[

೧೯೯೭: ಪ್ಯಾರಿಸ್ ನಗರೊಡ್ದ್ ಗ್ರಾಂಡೆ ಮೆಡಲ್ (ಪದಕ) ಪ್ರಶಸ್ತಿನ್ ಕೊರ್ತೆರ್.

೨೦೦೧: ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ನವದೆಹಲಿ[೨]

೨೦೦೪: ಭಾರತ ಸರಕಾರೊಡ್ದ್ ಪದ್ಮಭೂಷಣ

೨೦೦೪ : ಫ್ರಾನ್ಸ್ ಸರ್ಕಾರೊಡ್ದ್ ಚೆವಾಲಿಯರ್ ಆಫ್ ಆರ್ಟ್ಸ್ ಅಂಡ್ ಲೆಟರ್ಸ್ ಪ್ರಶಸ್ತಿ[ಇಷ][ه]]

೨೦೧೨: ಚೆನ್ನೈದ ಬ್ರಹ್ಮ ಗಾನ ಸಭಾದಿಂದ ನಾಟ್ಯ ಪದ್ಮಂ

2014 : ಚೆನ್ನೈದ ಭಾರತೀಯ ವಿದ್ಯಾ ಭವನದ ನಾಟ್ಯ ಉತ್ಸವ ಜೀವನ ಸಾಧನೆ ಪ್ರಶಸ್ತಿ

೨೦೧೫: ಚೆನ್ನೈದ ದಿ ಮ್ಯೂಸಿಕ್ ಅಕಾಡೆಮಿಡ್ದ್ ನಾಟ್ಯ ಕಾಲ ಆಚಾರ್ಯ ಪ್ರಶಸ್ತಿ

೨೦೧೮: ಚೆನ್ನೈದ ಕಾರ್ತಿಕ್ ಫೈನ್ ಆರ್ಟ್ಸ್ ಡ್ದ್ ನೃತ್ಯ ಪೆರೋಳಿ ಪ್ರಶಸ್ತಿ

## ಅಂಚನೆ ತೂಲೆ

* ಭಾರತನಾಟ್ಯಂ |
* ನಲಿಕೆಡ್ ಭಾರತದ ಪೊಣ್ಣುಲು

## ಬಾಹ್ಯ ಕೊಂಡಿಲು

* ಅಲರ್ಮೆಲ್ ವಲ್ಲಿನ ಅಧಿಕೃತ ವೆಬ್ಸೈಟ್

## ಉಲ್ಲೇಖೊಲು